"Tuld ma tulin viskama maa peale. " Luuka 12:49
ONE WAY - ÜKS TEE
Ma tahan laulda, kuulutada -
ei leidu maailmast miskit paremat.
Ta on tee, tõde, Ta on elu,
uue elu leida võid sa Temas.
Selle viisiga algas One Way saade.
Saate toob teieni misjoniühendus One Way Mission.
Tere tulemast saatesse!
Meie töö algas 30 aasta eest
evangeeliumikampaaniaga Reede Kristusele.
Töö tänavail jätkub ja on laienenud ka Indiasse.
Täna näeme, kuidas Friday for Christ käib Indias Andra Pradeshis.
Õpetusosas kuuleme Arto Sädeahot.
Noortetöö Indias
One Way on teinud Indias tööd alates 2000. aastast.
Üks uuemaid tööharusid on noortetöö,
mille sihiks on viia evangeelium Andra Pradeshi noorteni.
Indias tööd alustades
polnud piirkonnas ühtki kõrgharidusinstitutsiooni.
Nüüd on kõrgkoole 13 ja tuhanded noored
õpivad neis insenerideks, arstideks ja teisteks professionaalideks.
Kui kasvõi 10% neist noortest Kristusele võidetakse,
on see suur võit nii neile endile kui igavikule,
kuid ka nende lähedastele.
Kui noored kooli lõpetavad ning viivad Kristuse kaasa koju
ja töökohtadesse, võivad nad jõuda kohtadele,
kuhu ilma hariduseta ei pääseks.
Samas tutvustavad nad Kristust uutele inimestele.
On ülioluline kasutada meile antud võimalust
ja pühenduda omalt poolt noorsootööle.
Suure panuse selles töös annavad Sateenkaari lastekodu kasvandikud,
kelle elus Kristusel on suur roll.
Meie India töö juht Joel Kodali on musikaalne ja loov visionäär,
kelle südames põleb noortetöötuli.
Tal on töö jaoks palju plaane.
Töö siiski alles algab ja väljakutsed on suured,
nagu järgmiseks kuulemegi.
Seisame uue Reede Kristusele Keskuse katusel.
Täname Jumalat selle eest,
et Ta andis meile OWMs selle imelise kingituse.
Friday for Christ on noorte seas ainulaadne.
Seisame hoone teisel korrusel.
Nagu näha pole hoone veel valmis.
Oleme ehitanud kaks korrust,
ja peame neid veel viimistlema.
Algse plaani järgi tuleb meil kolm korrust.
Jumal on tõesti avanud ukse, et noored saavad siia tulla
ja Ta oma isikliku Päästjana vastu võtta.
Usun, et Jumal saadab siia õiged inimesed.
Paljud palvetavad selle projekti eest.
Oleme väga tänulikud Jumalale ja oma Soome sõpradele,
kes on aidanud selle hoone valmimisel.
Ehitada on veel palju.
Peame selle projekti lõpule viima.
Oleme võtnud ususammu ja edeneme usus.
Vajame palju palvet, et hoone valmis saaksime
ja võiksime selle Jumala kasutusse pühitseda
tööks lähiümbruse noorte ja tudengitega.
Hoonesse tuleb siis kolm korrust.
Meil on koht raamatukogule.
Tudengid võivad tulla siia ja lugeda tavakirjandust,
teaduslikke ja muid tudengeile vajalikke raamatuid.
Neile luuakse lugemiseks ainulaadne raamatukollektsioon.
Meil on ka tasuta internetikeskus,
kus õpilased võivad tasuta internetti kasutada.
Meil on ka ajaveetmisruume sisemängude mängimiseks.
See on noortekeskus, kus tudengid võivad aega veeta,
raamatuid lugeda ja internetti kasutada.
Põhieesmärgiks on need noored Kristusele võita.
Meil on palvesaal,
kus peame Reede Kristusele õhtuid
ja teistel nädalapäevadel muid üritusi.
See on kanal,
mille abil võime jõuda uskmatute noorteni,
et nad tuleksid meiega osadusse ja koostööd tegema,
kuulama, mida Reede Kristusele teeb,
RK-õhtutel julgelt osalema,
kuulama evangeeliumi
ja Jumal päästab Tema auks sadu noori.
Nii me usume.
Noorteni jõudmiseks on erinevaid viise.
Pakume neile ruume Reede Kristusele Keskuses,
võimalust muusikat kuulata, kasutada internetti,
lugeda, mängida saalimänge
ja ennekõike kohtuda usklikega.
Tulevikuplaanidesse kuuluvad ka helistuudio,
erinevad noorteüritused, noortele suunatud kohalik telesaade
ja evangeeliumiveoauto.
Väljakutsed on suured, kuid Jumal võib need täita.
Töö on hästi käima läinud.
Mitmetel noorteüritustel on osalenud sadu
ja isegi tuhandeid noori.
Muusik Pekka Simonjoki esines neist kahel üritusel.
Oma laheda muusika ja stiiliga teenis ta noortelt sooja vastuvõtu.
See on korralik elamus. India on täiesti omaette maailm.
Olen siiani Indiast mööda käinud.
Olen käinud Aafrikas ja Aasias ja India oli nimekirjas.
Kui Tapani Suonto mind kutsus, tulin joostes.
Siin on tuttavat aafrikalikku soojust,
loodust ja loomi, ning inimesi.
Liiklus on hullumeelne ja paigad veidi räämas,
pidevalt käib mingi sebimine.
Eurooplase jaoks on liialt prahti, kuid seda oli ka Aafrikas.
India on kraadi võrra eksootilisem.
Inimesed on siiski samasugused.
Inimeste soojus sarnaneb väga Aafrikale.
Tunnen end siin väga koduselt.
Hommikul käis kõva lärm, kui katusel hüples ahvikari.
Selle peale pole Soomes küll kunagi üles ärganud.
See on olnud võimas elamus.
Saalis oli 1200 inimest
ja väljas vaatas ekraanidelt veel sadu.
Laupäeval oli veidi vähem rahvast, kuid hästi palju noori,
tohtutult palju noori mehi ja poisse. Tüdrukuid muidugi ka.
Neil on hämmastavalt palju oskusi, innukust ja töönägemusi.
Võiks ju arvata, et meid polegi Indias nii väga vaja,
aga indialastel jääb puudu ressurssidest,
selles on neil abi vaja.
Mulle jäi hea maitse suhu, kui esinesin üksinda kitarriga
pooleteisttuhande indialase ees.
Paras väljakutse.
Omaette väljakutseks olid kohalikud helimehed,
kes kõrvad lukku ajasid.
Mitmekordsete palvete peale vastasid nad pead raputades 'jah'.
Kui palusin valjust vähendada ja nad pead raputasid,
mõtlesin, et nad teevad nalja.
Hiljem mõistsin, et see tähendas 'jah'.
Aga volüüm oli neil ikka kõva küll.
Ja inimeste tagasiside ...
Tundub, et siin on palju tööd. Pinnas näib hea.
Tudengid on väga huvitatud, laulavad innukalt kaasa.
Kontserdi järel tegin poistega kümneid pilte,
tüdrukud nii palju ei tulnud.
See, et keegi end akustilise kitarriga saadab,
oli neile täiesti uus asi.
Keegi tuli ütlema, et pole seda kunagi näinud.
Ütleksin, et vajadus on suur ja pinnas on valmis.
Vaja on visiooniga inimesi, kes tuleks ja teeks.
India evangelistid ja jutlustajad
saaksid meist, soomlastest, siin ilmselt paremini hakkama,
kuid moraalset tuge ja julgustust ning majandusabi on küll vaja.
India noortekoosolekud on ainulaadsed.
Tempo ja heli on kõvad ning kõigil on lõbus.
Sealsete Reede Kristusele õhtute üheks teemaks ongi olnud
"Music and fun" - muusikat ja lõbu,
unustamata jõulist, evangeelset sõnumit.
Publik kuulab jutlusi tihti keskendunult ja vaikselt.
Muusikal on noortetöös tähtis roll.
Joel Kodali on ise teinud ja plaadistanud 3 plaati.
Nende abil on Reede Kristusele töö Indias veelgi tuntumaks saanud.
Suurimatel RK üritustel on osalenud isegi 8000 osalejat.
Aktiivse kuulutamise tulemusel võiks arv veelgi suurem olla.
Noorteüritustele tulijaid jätkub,
puudu on pigem töötegijaist ja muudest ressurssidest.
Meie eesmärgiks pole vaid India ressursipuudust täita,
vaid teha seda ka Soomes.
Meil on nägemus Soome noortest,
kes võiksid lisaks Indiale külastada teisigi riike,
levitades evangeeliumi ja õhutades kohalikke noori kaasa lööma.
Selle väljakutse tahame esitada sulle, hea kuulaja.
Siin tehakse head tööd.
Võin kinnitada kõigile kuulajaile, et One Way Missionit tasub toetada.
Siin on hea, maalähedane tööatmosfäär.
Hinna ja kvaliteedi suhe on hea.
On palju organisatsioone, mille ülalpidamine nõuab palju raha
ja hooneid jms.
Siin tehakse vähese rahaga suuri asju.
Vähese raha viljad on olnud hämmastavad.
See oli positiivne üllatus.
Selline on meie India töö.
Kui soovid selle kohta lisainfot, leiad seda meie kodulehelt
www.onewaymission.fi
Nüüd on järg õpetuse käes. Õpetab Arto Sädeaho.
One Way pühapäevapidu kell 12.00, Vuorikatu 19, Helsingis
Mul on tänaseks juba pikemat aega üks eriline teema meeles mõlkunud
ja see puudutab Iisakit.
Tavaliselt jutlustame Aabrahamist, ja vahel Jaakobist,
kes on võrdpilt meie inimlikust loomusest,
ning Joosepist Kristuse võrdkujuna.
Kuid äkitselt hakkasin mõtisklema Iisaki kaevude üle.
Kui vaatame Iisaki elu,
siis patriarhidest - Aabrahamist, Iisakist ja Jaakobist -
mainitakse teda ehk kõige vähem.
Räägitakse, et Iisak oli nõrk mees, kuid ta oli Jumala poolt valitud,
oli üks tähtis lüli Jumala plaanis ja täitis oma rolli.
Me kõik pole lavalõvid,
kuid võime kõik Jumala plaanis osaleda.
Kui oleme omal kohal ustavad,
hoolitseb Jumal ka oma plaanide teostumise eest.
Iisak läks näljahäda saabudes pere ja kogu oma varandusega
vilistite juurde.
Jumal ei lubanud Egiptusse minna, vaid käskis vilistite juurde minna.
Jumal oli lubanud õnnistada Iisakit nagu ta oli Aabrahamigi õnnistanud.
On võimas näha, kuidas see õnnistuse tee kulgeb,
sõltumata sellest, kui vägevad me oma jõupingutustes
või saavutustes oleme.
Nõnda siis ei sõltu see inimese tahtest ega pingutusest,
vaid Jumalast, kes halastab, kirjutab Paulus.
Asi ei sõltu sellest, kellel on hästi või halvasti läinud,
vaid Temast, kes halastab.
Seda on täna hea meeles pidada. Kõik sõltub lõpuks siiski Temast.
Nii oli see ka Iisaki elus.
Keskendume 1. Moosese 26. ptk teatud salmidele.
Loen alustuseks alates 12. salmist.
"Ja Iisak külvas seal maal ja sai sel aastal sajakordselt,
sest Issand õnnistas teda. Ja mees läks rikkaks,
läks üha rikkamaks, kuni ta oli läinud väga rikkaks.
Ja temal oli lamba- ja kitsekarju ja veisekarju ja palju peret,
nõnda et vilistid teda kadestasid.
Ja vilistid matsid kinni ja täitsid mullaga kõik kaevud,
mis tema isa sulased olid kaevanud tema isa Aabrahami päevil.
Ja Abimelek ütles Iisakile: Mine ära meie juurest,
sest sa oled saanud meist palju vägevamaks!”
Siis Iisak läks sealt ära
ja lõi oma telgid üles Gerari orgu ning elas seal.
Ja Iisak kaevas uuesti need veekaevud,
mis tema isa Aabrahami päevil olid kaevatud
ja mis vilistid pärast Aabrahami surma olid kinni matnud;
ja ta pani neile needsamad nimed, mis tema isa neile oli pannud.
Aga kui Iisaki sulased kaevasid orus ja leidsid seal voolava veega kaevu,
siis Gerari karjased riidlesid Iisaki karjastega, öeldes:
Vesi on meie oma!” Ta pani siis kaevule nimeks Eesek,
sellepärast et nad temaga olid tülitsenud.
Siis nad kaevasid teise kaevu, ja selle pärast riidlesid nad ka;
ja sellele ta pani nimeks Sitna.
Sealt ta siirdus edasi ja kaevas veel ühe kaevu,
aga selle pärast nad ei riielnud; ja sellele ta pani nimeks Rehobot
ning ütles: 'Nüüd on Issand andnud meile avarust,
et võiksime siin maal olla viljakad.' Ja sealt ta läks üles Beer-Sebasse.
Ja Issand ilmutas ennast temale selsamal ööl ning ütles:
'Mina olen su isa Aabrahami Jumal.
Ära karda, sest ma olen sinuga ja õnnistan sind!'"
Lugu räägib edasi, kuidas Iisak ehitas sinna altari,
hüüdis appi Issanda nime, ja sulased kaevasid kaevu sinnagi.
Siis tulid vilistite kuningad Iisaki juurde ja ütlesid,
et nad on selgelt näinud, kuidas Issand on temaga.
Ta olevat Issanda õnnistatu.
Hiljem kaevati veel üks kaev ja Iisak jäi elama Beer-Sebasse.
See on huvitav lugu, kui mõtleme vee tähtsusele kõrbes.
Inimene suudab ilma veeta vaid teatud aja vastu pidada.
See on vältimatu meie eluks,
et meie organism funktsioneeriks ja me tugevad oleksime.
Vesi kõrbes ja Lähis-Idas tähendab,
et selle ümber koondub kõik elu.
See, kes kontrollib vett, kontrollib ka teisi võimalusi.
Vesi on ka kordamineku tingimus.
Keegi ütles, et tulevased sõjad,
nüüd kus maailmas on veepuudus ja suur reostumisprobleem,
toimuvad vee pärast.
Ma ei taha praegu sellest rääkida,
kuid pööran tähelepanu Piibli aegadele.
Kui paljud on käinud Iisraelis?
Peaaegu kõik. Väga hea.
Olete kindlasti näinud seal Jaakobi ja teisi kaevu,
mis on kenasti ehitatud ja kaunistatud,
ning arvatakse, et too kaev oli selline.
Tegelikkuses oli kaev Piibli aegadel vältimatus,
see polnud mingi edevuse asi
ja võis olla lihtsalt maasse kaevatud auk.
Kuid ta teenis oma eesmärki - sealt saadi vett,
mis hoidis elus, millega joodeti karja,
mille ümber võidi ehitada elu.
Kaev ei pidanud ilus olema, peaasi, et oma eesmärki täitis,
ja et vesi puhas oli.
Piiblis räägitakse palju veest ja kaevudest.
Tahtsin seda veidi täpsustada.
Kaev tähendab ka uue algust.
Kui kaevatakse kaev, tähendab see,
et olen otsustanud siia jääda, ma pole vaid läbisõidul.
Tahan mõneks ajaks siia jääda
ja see pole mingi uitmõte.
Kui keegi hakkab kaevu kaevama, on sellel teatud mõte.
Kaevu kaevamine tähendas, et rahvas asus sinna elama
ja hakkas ümbruskonnas tegutsema.
Kaevul võib olla ka strateegiline tähendus.
Kõrbes on tähtsad oaasid ja kohad, kus on vett.
Sama lugu on ka kaevudega - neil on strateegiline tähtsus.
Iisaki juhtum oli veidi erinev.
Siin kirjutati, kuidas Iisak sunniti lahkuma.
Ta hakkas Jumala õnnistuse tõttu rikastuma ja sai tugevaks
ning lõpuks sunniti ta kadeduse ja konkurentsi tõttu
lahkuma aladelt, kuhu ta oli elama asunud.
Tuleb tähele panna, et Iisak ei hakkanud tülitsema
ega võitlema oma õiguste eest:
"See on minu. Ka mu isa oli siin. Jään siia kasvõi oma elu hinnaga."
Iisakil oli jumalik mõtlemine ja ta lahkus.
Kui mõtleme vaimses elus õnnistuste kaevudele ja võimalustele,
mille ümber saab vaimset tööd ehitada,
on väga tähtis, et säiliks rahu ja harmoonia.
Pole saladus, et koguduseelus ja usklike seas
on palju kadedust ja võistlemist.
Hingevaenlane püüab kasutada inimese nõrkusi nii,
et Jumala alustatud ja õnnistatud töö hakkab kuidagi lagunema.
Ja seda on liiga tihti ka juhtunud.
Kadedus ja vihapidamine on halb, kuid Iisak ei laskunud sellesse.
Ta lahkus lepitusmeelselt.
Arutasime seda kord lahkunud jumalasulase
Veikko Mannineniga, keda oma vaimseks isaks pidasin.
Ta ütles: "Kui mulle kuulub vaid maatükk minu jalge all,
ei saa ma lubada endale järeleandmist.
Aga kui mulle kuulub suur ala, võin ma ruumi teha,
kui keegi hakkab sisse tungima."
Iisakil oli sarnane hoiak.
Ta tegi targalt ruumi ja rahu säilis.
Nad hakkasid järgmises kohas kaevama uusi kaeve
ehk toimetuleku allikaid,
et võiksid karja joota ja rahvas elaks hästi.
Meil on vahel elus olukordi, kus tekib konfrontatsioone.
On neid, kes näevad, et sul läheb kohati hästi
ja see on midagi ihaldusväärset, ning nad võivad tulla ja öelda,
et see kuulub neile.
Kui mõelda sellele,
kuidas Iisak pidi lahkuma tuttavaks saanud tingimustest,
kus ta oli kauem elanud, kus kõik oli paigas ja läks hästi,
tuleb mõelda ka olukordadele meie elus,
mis sunnivad meid Jumala loal uues suunas minema.
Oleme inimestena nii ehitatud, et meil on raske uusi asju alustada.
Kogeme, et see on alati halvem, kui tuttav ja turvaline.
Inimene hoiab kinni kasvõi viimasest leivatükist,
ega tea, et kuskil pakutakse palju enamat.
See on inimese põhiloomus.
Võime sattuda uude keskkonda töö tõttu, olukordade sunnil,
kui omal maal on nälg või sõda ja tuleb põgeneda.
See puudutab tihti immigrantide elusid -
tingimused on nii karmid, et tuleb lahkuda;
on parem ruumi teha, kui võidelda.
Iisak pidi uuesti otsast alustama ja Jumal oli seda lubanud.
See on tänaseks kõik.
Arto Sädeaho õpetus jätkub nädala pärast.
Loodetavasti kohtume.
"Tuld ma tulin viskama maa peale." Luuka 12:49
One Way - Üks tee
Uurime oma saate vaadatavust Eestis.
Kui tänane saade sind puudutas,
palun teata meile sellest e-postiaadressil -
toimisto@onewaymission.fi
TõIge: Monika Jaaguri